Upis u 1. razred

Upisi u 1. razred za školsku godinu 2025./2026. provodit će se elektronički, putem Nacionalnog informacijskog sustava upisa u osnovne škole.

Prijave za upis djece s utvrđenim teškoćama u razvoju su putem poveznice[**https://osnovne.e-upisi.hr/**](https://osnovne.e-upisi.hr/) od 1. veljače do 15. travnja 2025.

Za redovan upis djece u prvi razred osnovne škole prijave će biti otvorene od 15. veljače 2025. godine. Roditelji će putem poveznice [**https://osnovne.e-upisi.hr/**](https://osnovne.e-upisi.hr/)moći prijave podnijeti do 15. ožujka 2025. godine.

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi, primjerice izborne predmete, produženi boravak i slično. Također, imaju li za to razloge, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

Uz to, roditelji će od 15. veljače do 31. ožujka moći podnijeti i zahtjev za prijevremeni upis u 1. razred osnovne škole, kao i zahtjev za privremeno oslobađanje od upisa u 1. razred osnovne škole.

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Za sve ostale informacije, termine testiranja u školi, liječničkih pregleda i laboratorijskih pretraga potrebno je pratiti mrežne stranice škole kojoj dijete pripada prema upisnom području.